Document ID: 32012R0622

KOMMISSIONENS FORORDNING (EU) Nr. 622/2012
af 11. juli 2012
om ændring af forordning (EF) nr. 641/2009 for så vidt angår krav til miljøvenligt design af eksterne vådløbercirkulationspumper og produktintegrerede vådløbercirkulationspumper
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 2009/125/EF af 21. oktober 2009 om rammerne for fastlæggelse af krav til miljøvenligt design af energirelaterede produkter (1), særlig artikel 15, stk. 1,
efter høring af konsultationsforummet for miljøvenligt design og
ud fra følgende betragtninger:
(1)
Ifølge artikel 7 i forordning (EF) nr. 641/2009 om gennemførelse af Europa-Parlamentets og Rådets direktiv 2005/32/EF for så vidt angår krav til miljøvenligt design af eksterne vådløbercirkulationspumper og produktintegrerede vådløbercirkulationspumper (2) skal Kommissionen for produktintegrerede vådløbercirkulationspumper inden den 1. januar 2012 revurdere metoden til beregning af energieffektivitetsindekset, der er beskrevet i bilag II, punkt 2, i ovennævnte forordning.
(2)
Den revurdering, som Kommissionen har gennemført, og de vundne erfaringer i forbindelse med gennemførelsen af forordning (EF) nr. 641/2009 viste, at der er et behov for at ændre visse bestemmelser i forordning (EF) nr. 641/2009 for at undgå utilsigtede virkninger på markedet for cirkulationspumper og på ydeevnen for produkter, der er omfattet af den pågældende forordning.
(3)
Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 19, stk. 1, i direktiv 2009/125/EF -
VEDTAGET DENNE FORORDNING:
Artikel 1
Ændringer af forordning (EF) nr. 641/2009
I forordning (EF) nr. 641/2009 foretages følgende ændringer:
1)
Artikel 1 og 2 affattes således:
»Artikel 1
Genstand og anvendelsesområde
1. Denne forordning fastsætter krav til miljøvenligt design med henblik på omsætning af eksterne vådløbercirkulationspumper og produktintegrerede vådløbercirkulationspumper.
2. Denne forordning finder ikke anvendelse på:
a)
drikkevandscirkulationspumper, bortset fra produktinformationskravene i bilag I, punkt 2, nr. 1, litra d)
b)
produktintegrerede cirkulationspumper, der er bragt i omsætning senest den 1. januar 2020 som udskiftningspumper for identiske produktintegrerede cirkulationspumper, der er bragt i omsætning senest den 1. august 2015, bortset fra produktinformationskravene i bilag I, punkt 2, nr. 1, litra e).
Artikel 2
Definitioner
I denne forordning forstås ved:
1) »cirkulationspumpe«: en pumpe med løber, med eller uden pumpehus, som har en nominel hydraulisk udgangseffekt på mellem 1 og 2 500 W, og som er konstrueret til brug i varmeanlæg eller køleanlægs sekundære fordelingskredse
2) »vådløbercirkulationspumpe«: en cirkulationspumpe, hvor motorens aksel er direkte koblet til løberen, og hvor motoren er omsluttet af pumpemediet
3) »ekstern cirkulationspumpe«: en cirkulationspumpe, der er konstrueret til at fungere uafhængigt af produktet
4) »produkt«: apparatur, der producerer og/eller overfører varme
5) »produktintegreret cirkulationspumpe«: en cirkulationspumpe, der er konstrueret til at fungere som en del af et produkt, og som er kendetegnet ved mindst én af nedenstående konstruktionsdetaljer:
a)pumpehuset er konstrueret til at blive monteret og anvendt inde i et produktb)cirkulationspumpen er konstrueret således, at dens omdrejningstal reguleres af produktetc)cirkulationspumpen er udformet med sikkerhedsegenskaber, som gør, at den ikke er egnet til at fungere som en ekstern pumpe (ISO IP-beskyttelsesgrader)d)cirkulationspumpen er defineret som en del af produktgodkendelsen eller CE-mærkningen af produktet6) »drikkevandscirkulationspumpe«: en cirkulationspumpe specielt konstrueret til at recirkulere drikkevand som defineret i artikel 2 i Rådets direktiv 98/83/EF (3).
7) »pumpehus«: den del af en pumpe med løber, som er beregnet til at blive tilsluttet rørene i varmeanlæg eller et køleanlægs sekundære fordelingskredse.
(2)
Artikel 7 affattes således:
»Artikel 7
Revision
Kommissionen revurderer inden den 1. januar 2017 denne forordning i lyset af den teknologiske udvikling.
Denne revurdering omfatter vurdering af designløsninger, der gør genbrug og genvinding lettere.
Resultaterne af revurderingen forelægges for konsultationsforummet for miljøvenligt design.«
(3)
Bilag I og II til forordning (EF) nr. 641/2009 ændres som angivet i bilaget til nærværende forordning.
Artikel 2
Ikrafttræden
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. juli 2012.

Labels: 3
14
1
20